Betty Grable (nombre artistico d'Elizabeth Ruth Grable), naixita de Saint Louis (Missouri) o 18 d'aviento de 1916 y muerta en Santa Monica (California) o 2 de chulio de 1973, estió una actriz, cantaire y bailarina estausunidense, activa en o cine estausunidense y en os scenarios dende zaguerías d'os anyos 1920 dica la suya muerte. D'entre a suya filmografía, se puet destacar as cintas Tin Pan Alley (1940, Walter Lang), Footlight Serenade (1942, Gregory Ratoff), Sweet Rosie O'Grady (1943, Irving Cummings), Pin Up Girl (1944, H. Bruce Humberstone), The Dolly Sisters (1945, Irving Cummings), Mother Wore Tights (1947, Walter Lang), u How to Marry a Millionaire (1953, Jean Negulesco).